## El Consell autoritza el nombre d’unitats concertades en els centres privats sostinguts amb fons públics

*** Es mantenen totes les unitats concertades en els centres de les localitats afectades per la riuada del 29 d’octubre de 2024
* La nova planificació no suposa increment respecte al curs anterior**

**València.**

El Consell ha aprovat un acord pel qual autoritza que el nombre d’unitats concertades en el curs 2025-2026 en centres docents privats valencians no siga superior a les unitats concertades en el curs escolar 2024-2025.

Les unitats concertades comprenen les ensenyances d’Educació Infantil i Primària, Educació Especial, Educació Secundària Obligatòria, Batxillerat i Formació Professional.

En l’actual procediment s’ha produït la renovació del concert de totes les ensenyances, així com l’accés, la modificació i pròrroga dels concerts existents.

La mesura, impulsada per la Direcció General de Centres Docents, no suposarà un increment de gasto respecte al curs anterior.

Els expedients s’han tramitat d’acord amb els paràmetres derivats de la planificació educativa en tota la Comunitat Valenciana, atesa l’especial situació de les zones afectades per la riuada del 29 d’octubre de 2024, les singularitats de cada centre i els criteris generals de racionalització del gasto, tenint en compte el nombre d’alumnat, el nombre de places sostingudes amb fons públics i el creixement/decreixement vegetatiu.

Fecha: 25/06/2025